2004R0881 — HR — 01.01.2009 — 001.002

No

▼B

UREDBA (EZ) br. 881/2004 EUROPSKOG PARLAMENTA I VIJEĆA

od 29. travnja 2004.

o osnivanju Europske agencije za željeznice

(Uredba o Agenciji)

Poticanje inovacija u području sigurnosti i interoperabilnosti u željezničkom prometu je važan zadatak koji bi Agencija trebala podupirati. Bilo kakva financijska pomoć koja se pruža s tim u vezi u okviru djelovanja Agencije ne bi smjela voditi do bilo kakvog poremećaja na odgovarajućem tržištu.

Direktiva 2001/16/EZ predviđa da je prvu skupinu tehničkih specifikacija za interoperabilnost (TSI-ji) potrebno izraditi najkasnije do 20. travnja 2004. Komisija je ovaj posao povjerila Europskom udruženju za interoperabilnost u željezničkom prometu (AEIF) koje okuplja proizvođače željezničke opreme, upravitelje infrastrukture i prijevoznike. Potrebno je poduzeti korake kako bi se sačuvalo iskustvo koje su stekli stručnjaci iz industrije u kontekstu Europskoga udruženja za interoperabilnost u željezničkom prometu. Kontinuiranost rada i postupan razvoj tehničkih specifikacija za interoperabilnost zahtijeva trajni tehnički okvir.

POGLAVLJE 1.

NAČELA

Članak 1.

Osnivanje i ciljevi Agencije

Ovom se Uredbom osniva Europska agencija za željeznice, dalje u tekstu: Agencija.

Cilj je Agencije u tehničkom području doprinijeti provedbi zakonodavstva Zajednice s ciljem unapređivanja konkurentnosti željezničkoga sektora s poboljšanjem razine interoperabilnosti željezničkih sustava i razvoj zajedničkog pristupa sigurnosti europskog željezničkog sustava, kako bi se doprinijelo stvaranju europskoga željezničkog područja bez granica i osiguranju visoke razine sigurnosti.

Pri provedbi ovih ciljeva Agencija u cijelosti poštuje proces proširenja Europske Unije i posebna ograničenja koja se odnose na željezničke veze s trećim zemljama.

Agencija snosi isključivu odgovornost u vezi zadaća i ovlasti koje su joj dodijeljene.

▼M1

Članak 2.

Vrste akata Agencije

Agencija može:

▼B

Članak 3.

Sastav radnih skupina

►M1 1. Za sastavljanje preporuka iz članaka 6., 7., 9.b, 12., 14., 16., 17. i 18., Agencija utvrđuje ograničen broj radnih skupina. ◄ Radna tijela kao temelj uzimaju, s jedne strane, stručno znanje i iskustvo koje su stekli stručnjaci iz željezničkog sektora, posebno iskustvo koje je steklo Europsko udruženje za interoperabilnost u željezničkom prometu, i, s druge strane, stručnost nadležnih državnih tijela. Agencija osigurava nadležnost i reprezentativnost svojih radnih skupina i ostvarenje odgovarajuće zastupljenosti onih sektora industrije i korisnika na koje se odnose mjere koje bi Komisija mogla predložiti na temelju preporuka koje joj uputi Agencija. Rad radnih skupina je transparentan.

Kada god rad predviđen u člancima 6., 12., 16. i 17. izravno utječe na uvjete rada, zdravlje i sigurnost radnika u industriji, predstavnici radničkih organizacija sudjeluju u odgovarajućim radnim skupinama.

2. Agencija dostavlja usvojeni program rada predstavničkim tijelima iz željezničkog sektora koji djeluju na europskoj razini. Popis ovih tijela sastavlja Odbor naveden u članku 21. Direktive 96/48/EZ. Svako tijelo i/ili skupina tijela dostavlja Agenciji popis najosposobljenijih stručnjaka koji su opunomoćeni predstavljati ih u svakoj od radnih skupina.

▼M1

3. Nacionalna tijela nadležna za sigurnost iz članka 16. Direktive o sigurnosti željeznica, ili, ovisno o predmetu, nadležna nacionalna tijela, imenuju svoje predstavnike u radne skupine u kojima žele sudjelovati.

▼B

4. Agencija može, ako zatreba, u radne skupine dodati neovisne stručnjake koji su priznati kao mjerodavni u odgovarajućem području.

5. Radnim skupinama predsjeda predstavnik Agencije.

Članak 4.

Savjetovanje sa socijalnim partnerima

Kada god rad predviđen u člancima 6., 7., 12., 16. i 17. ima izravan učinak na socijalno okruženje ili radne uvjete radnika u industriji, Agencija se savjetuje sa socijalnim partnerima u okviru Odbora za sektorski dijalog koji je osnovan prema Odluci 98/500/EZ ( 14 ).

Savjetovanja se održavaju prije nego što Agencija Komisiji dostavi svoje preporuke. Agencija vodi računa o ovim savjetovanja i u svakom je trenutku spremna razložiti svoje preporuke. Agencija prosljeđuje Komisiji mišljenja Odbora za sektorski dijalog, a Komisija ih prosljeđuje odboru navedenom u članku 21. Direktive 96/48/EZ.

Članak 5.

Savjetovanje s korisnicima željezničkoga prijevoza robe i putnicima

Kada rad predviđen u člancima 6. i 12. ima izravan učinak na korisnike željezničkog prijevoza robe i na putnike, Agencija se savjetuje s organizacijama koje ih predstavljaju. Popis organizacija s kojima se treba savjetovati sastavlja odbor naveden u članku 21. Direktive 96/48/EZ.

Savjetovanja se održavaju prije nego što Agencija Komisiji dostavi svoje preporuke. Agencija vodi računa o ovim savjetovanja i u svakom je trenutku spremna razložiti svoje preporuke. Agencija prosljeđuje Komisiji mišljenja Odbora za sektorski dijalog, a Komisija ih prosljeđuje odboru navedenom u članku 21. Direktive 96/48/EZ.

POGLAVLJE 2.

SIGURNOST

Članak 6.

Tehnička potpora

1. Agencija preporučuje Komisiji zajedničke sigurnosne metode (CSMs - common safety methods) i zajedničke sigurnosne ciljeve (CSTs - common safety targets) koji su predviđeni u člancima 6. i 7. Direktive o sigurnosti željeznica.

2. Na zahtjev Komisije ili odbora iz članka 21. Direktive 96/48/EZ ili na vlastitu inicijativu, Agencija preporučuje i druge mjere iz područja sigurnosti.

3. U prijelaznom razdoblju koje prethodi donošenju zajedničkih sigurnosnih ciljeva, zajedničkih sigurnosnih metoda i tehničkih specifikacija za interoperabilnost (TSI-ja), kao i u pitanjima u vezi opreme i infrastrukture koja nisu obuhvaćeni tehničkim specifikacijama za interoperabilnost, Agencija može Komisiji dostavljati odgovarajuće preporuke. Agencija osigurava dosljednost između ovih preporuka i tehničkih specifikacija za interoperabilnost koje već postoje ili se izrađuju.

4. Agencija prilaže podrobnu analizu troškova kao potporu preporukama koje dostavlja prema ovom članku.

5. Agencija organizira i omogućuje suradnju između državnih tijela nadležnih za sigurnost i istražnih tijela utvrđenih u člancima 16. i 21. Direktive o sigurnosti željeznica.

Članak 7.

Rješenja o sigurnosti

Imajući u vidu primjenu članaka 10. i 15. Direktive o sigurnosti željeznica u vezi usklađivanja rješenja o sigurnosti, Agencija izrađuje i preporučuje usklađeni obrazac rješenja o sigurnosti, uključujući i elektroničku verziju, kao i usklađeni oblik zahtjeva za izdavanje rješenja o sigurnosti, uključujući i popis bitnih podataka koje je potrebno priložiti.

▼M1 —————

▼B

Članak 9.

Nadzor stanja sigurnosti

1. Agencija uspostavlja mrežu s državnim tijelima nadležnima za sigurnost i državnim tijelima nadležnima za istraživanje nesreća koji su predviđeni Direktivom o sigurnosti željeznica, u svrhu određivanja sadržaja zajedničkih pokazatelja sigurnosti koji su navedeni u Prilogu I. ovoj Direktivi i prikupljanja bitnih podataka o sigurnosti željeznica.

2. Na temelju zajedničkih pokazatelja sigurnosti, nacionalnih izvješća o sigurnosti i nezgodama te vlastitih podataka, Agencija svake dvije godine podnosi izvješće o stanju sigurnosti, koje se objavljuje. Prvi takav izvještaj objavljuje se tijekom treće godine rada Agencije.

3. Agencija koristi podatke koje prikuplja Eurostat i surađuje s Eurostatom kako bi se izbjeglo udvostručavanje rada i osigurala metodološka dosljednost između zajedničkih pokazatelja sigurnosti i pokazatelja koji se koriste kod drugih vrsta prijevoza.

▼M1

POGLAVLJE 2.a

NACIONALNA PRAVILA, UZAJAMNO ODOBRAVANJE I TEHNIČKA MIŠLJENJA

Članak 9.a

Nacionalna pravila

1. Agencija na zahtjev Komisije stručno pregledava nova nacionalna pravila o kojima se obavješćuje Komisija u skladu s člankom 8. Direktive o sigurnosti željeznica ili člankom 17. stavkom 3. Direktive 2008/57/EZ Europskog parlamenta i Vijeća od 17. lipnja 2008. o interoperabilnosti željezničkog sustava u Zajednici (preinaka) ( 15 ) (dalje u tekstu „Direktiva o interoperabilnosti željeznica”).

2. Agencija provjerava sukladnost pravila iz stavka 1. s važećim zajedničkim sigurnosnim metodama (CSM-ovima) i tehničkim specifikacijama za interoperabilnost (TSI-jima). Agencija također provjerava, omogućuju li ta pravila postizanje zajedničkih sigurnosnih ciljeva (CST-a).

3. Ako Agencija, nakon razmatranja razloga koje navodi država članica, smatra da neka od tih pravila ili nisu u skladu s TSI-jima ili CSM-ovima ili ne omogućuju postizanje CST-a, Agencija daje mišljenje Komisiji u roku od dva mjeseca nakon što je Komisija dostavila pravila.

Članak 9.b

Razvrstavanje nacionalnih pravila

1. Agencija u skladu s postupcima iz stavaka 2. do 4. olakšava izdavanje odobrenja za uporabu vozila u drugim državama članicama ako je odobrenje izdano u jednoj državi članici.

2. Agencija do 19. siječnja 2009. mora pregledati popis parametara iz odjeljka 1. Priloga VII. Direktivi o interoperabilnosti željeznica i dati Komisiji odgovarajuće preporuke.

3. Agencija priprema nacrt referentnog dokumenta s pozivanjem na sva nacionalna pravila koja države članice primjenjuju na početak uporabe vozila. U tom su dokumentu sadržana nacionalna pravila svake države članice za svaki parametar iz Priloga VII. Direktivi o interoperabilnosti željeznica te je utvrđena skupina iz točke 2. Priloga VII. kojoj ta pravila pripadaju. Ta pravila obuhvaćaju pravila prijavljena u skladu s člankom 17. stavkom 3. Direktive o interoperabilnosti željeznica, uključujući pravila prijavljena nakon donošenja TSI-ja (posebni slučajevi, otvorena pitanja, odstupanja), i pravila prijavljena u skladu s člankom 8. Direktive o sigurnosti željeznica.

4. Kako bi se postupno smanjivala nacionalna pravila u skupini B iz odjeljka 2. Priloga VII. Direktivi o interoperabilnosti željeznica, Agencija redovito sastavlja nacrt za ažuriranje referentnog dokumenta te ga prosljeđuje Komisiji. Prva verzija dokumenta dostavlja se Komisiji najkasnije 1. siječnja 2010.

5. Agencija se za namjene provođenja tog članka koristi suradnjom nacionalnih tijela nadležnih za sigurnost osnovanih u skladu s člankom 6. stavkom 5. i osniva radnu skupinu u skladu sa načelima iz članka 3.

▼B

Članak 10.

Tehnička mišljenja

1. Državna regulatorna tijela navedena u članku 30. Direktive 2001/14/EZ mogu zatražiti tehničko mišljenje od Agencije u vezi sigurnosnih aspekata o pitanjima na koja im je skrenuta pozornost.

2. Odbori predviđeni u članku 35. Direktive 2001/14/EZ i članku 11.a. Direktive 91/440/EEZ mogu zatražiti od Agencije tehničko mišljenje u vezi sigurnosnih aspekata unutar svog područja nadležnosti.

▼M1

2.a Od Agencije se može zatražiti tehničko mišljenje:

2.b Komisija može pozvati Agenciju da osigura tehnička mišljenja o hitnim izmjenama TSI-ja u skladu s člankom 7. stavkom 1. Direktive o interoperabilnosti željeznica.

▼B

3. Agencija daje svoje mišljenje u roku dva mjeseca. Agencija objavljuje ovo mišljenje u obliku iz kojeg su uklonjeni svi poslovno povjerljivi podaci i podloge.

▼M1 —————

▼B

POGLAVLJE 3.

INTEROPERABILNOST

Članak 12.

Tehnička podrška koju pruža Agencija

Agencija doprinosi razvoju i provedbi interoperabilnosti željezničkoga prometa u skladu s načelima i definicijama utvrđenima u Direktivama 96/48/EZ i 2001/16/EZ. U tu svrhu, Agencija:

(c) osigurava koordinaciju razvoja i ažuriranja tehničkih specifikacija za interoperabilnost s jedne strane i razvoja europskih normi koji se pokažu nužnima za interoperabilnost s druge i održava odgovarajuće kontakte s europskim tijelima za normizaciju;

▼M1

Članak 13.

Prijavljena tijela

1. Ne dovodeći u pitanje odgovornost država članica za prijavljena tijela koja imenuju, Agencija na zahtjev Komisije može nadzirati kakvoću rada tih tijela. Ona Komisiji prema potrebi daje mišljenje.

2. Ne dovodeći u pitanje odgovornost država članica, Agencija na zahtjev Komisije, ako u skladu s člankom 28. stavkom 4. Direktive o interoperabilnosti željeznica smatra da prijavljeno tijelo ne ispunjava mjerila iz Priloga VIII. toj Direktivi, provjerava jesu li ta mjerila ispunjena. Agencija Komisiji daje mišljenje.

▼B

Članak 14.

Nadzor interoperabilnosti

1. Agencija na zahtjev Komisije preporučuje postupke za provedbu interoperabilnosti željezničkog sustava olakšavajući koordinaciju između željezničkih prijevoznika i upravitelja infrastrukture, posebno kako bi se organizirala izmjena sustava.

2. Agencija nadzire napredak interoperabilnosti željezničkih sustava. Svake dvije godine podnosi i objavljuje izvješće o napretku interoperabilnosti. Prvo takvo izvješće objavljuje se tijekom druge godine rada Agencije.

▼M1

Članak 15.

Interoperabilnost željezničkog sustava Zajednice

Ne dovodeći u pitanje odstupanja predviđena u članku 9. Direktive o interoperabilnosti željeznica, Agencija na zahtjev Komisije provjerava sa stajališta interoperabilnosti, svaki projekt koji uključuje projektiranje i/ili gradnju i obnovu ili modernizaciju podsustava za koji je bio uložen zahtjev za financijskom potporom Zajednice. U roku koji je dogovoren s Komisijom, sukladno važnosti projekta i raspoloživih sredstava, ali ne u roku duljem od dva mjeseca, Agencija daje mišljenje o usklađenosti projekta s odgovarajućim TSI-jem.

▼M1

POGLAVLJE 3.a

ODRŽAVANJE VOZILA

▼B

Članak 16.

Certificiranje radionica za održavanje

U roku tri godine od početka svoga djelovanja, Agencija će razviti europski sustav za certificiranje radionica za održavanje željezničkih vozila i izdati preporuke za provedbu sustava.

Te preporuke se posebno odnose na sljedeće stavke:

▼M1

Ove preporuke moraju biti u skladu s odgovornostima koje su već bile dodijeljene željezničkim prijevoznicima, kako je predviđeno odredbama iz članka 4. Direktive o sigurnosti željeznica, te subjektu nadležnom za održavanje u skladu s odredbama iz članka 14.a navedene Direktive, te se u njima moraju u cijelosti uzeti u obzir postupci dodjele potvrda željezničkim prijevoznicima i subjektima nadležnim za održavanje.

Članak 16.a

Izdavanje dozvola subjektima nadležnim za održavanje

1. Agencija do 1. srpnja 2010. Komisiji šalje preporuku u vezi s uvođenjem sustava certificiranja subjekata nadležnih za održavanje u skladu s člankom 14.a stavkom 5. Direktive o sigurnosti željeznica.

Ocjena i preporuka Agencije mora posebno obuhvaćati sljedeće aspekte, uzimajući u obzir odnose koje subjekt nadležan za održavanje može imati s drugim stranama kao što su posjednici, željeznički prijevoznici i upravitelji infrastrukture:

(c) vrste tijela nadležnih za certificiranje i obveze koje su nametnute tim tijelima;

2. U razdoblju od tri godine od datuma kada Komisija donese sustav izdavanja potvrda subjektima nadležnim za održavanje iz članka 14.a stavka 5. Direktive o sigurnosti željeznica, Agencija Komisiji šalje izvješće u kojem ocjenjuje provođenje takvog sustava. Do istog datuma, Agencija Komisiji također šalje preporuku u vezi s određivanjem sadržaja i specifikacija sličnog sustava izdavanja potvrda za subjekte koji su nadležni za održavanje drugih vozila, kao što su lokomotive, putnički vagoni, električna motorna vozila (EMV) i dizelska motorna vozila (DMV).

3. Agencija u okviru svojeg izvješća o sigurnosti iz članka 9. stavka 2. ove Uredbe analizira alternativne mjere koje se donose u skladu s člankom 14.a stavkom 8. Direktive o sigurnosti željeznica.

POGLAVLJE 3.b

OSOBLJE VLAKA

Članak 16.b

Strojovođe

1. Agencija u vezi s pitanjima povezanim s Direktivom 2007/59/EZ Europskog parlamenta i Vijeća od 23. listopada 2007. o davanju ovlaštenja strojovođama koji upravljaju lokomotivama i vlakovima na željezničkom sustavu Zajednice ( 16 ), (dalje u tekstu: „Direktiva o strojovođama”):

(c) priprema nacrt mjerila Zajednice za izbor ispitivača i provjere;

(e) do 4. prosinca 2012. razmatra mogućnost uporabe inteligentne kartice, u kojoj su spojene i dozvola i potvrde predviđene u članku 4. Direktive o strojovođama i pritom uključuje analizu troškova i koristi. Agencija priprema nacrt tehničkih i operativnih specifikacija takve inteligentne kartice;

2. Agencija u vezi s pitanjima povezanim s Direktivom o strojovođama, daje preporuke o:

3. Agencija može iz opravdanih razloga zatražiti od nadležnih tijela informacije o statusu dozvola strojovođa.

Članak 16.c

Ostalo osoblje vlaka

U skladu s člankom 28. Direktive o strojovođama, Agencija u izvješću koje mora podnijeti do 4. lipnja 2009. i uzimajući u obzir TSI o odvijanju i upravljanju prometom, sastavljenim na temelju Direktiva 96/48/EZ i 2001/16/EZ, određuje profil i zadatke drugog osoblja koje obavlja zadatke relevantne za sigurnost i čija stručna osposobljenost na odgovarajući način pridonosi sigurnosti željeznica, koji bi trebali biti regulirani na razini Zajednice putem sustava dozvola i/ili potvrda, a koji može biti sličan sustavu uspostavljenom u Direktivi o strojovođama.

▼M1

Članak 17.

Stručna osposobljenost i osposobljavanje

1. Agencija daje preporuke za određivanje zajedničkih mjerila za stručnu osposobljenost i ocjenjivanje osoblja koje je uključeno u djelovanje i održavanje željezničkog sustava, ali koje nije obuhvaćeno člancima 16.b ili 16.c

▼B

2. Agencija sastavlja preporuke s namjerom uspostavljanja sustava akreditacije centara za osposobljavanje.

3. Agencija promiče i podupire razmjenu strojovođa i instruktora između željezničkih poduzeća iz različitih država članica.

▼M1

POGLAVLJE 3.c

REGISTRI I JAVNA BAZA PODATAKA AGENCIJE

▼M1

Članak 18.

Registri

1. Agencija sastavlja i Komisiji daje preporuke za zajedničke specifikacije:

(c) registra infrastrukture u skladu s člankom 35. Direktive o interoperabilnosti željeznica.

2. Agencija sastavlja i vodi registar tipova željezničkih vozila za koje su države članice izdale odobrenje za uporabu na željezničkoj mreži unutar Zajednice u skladu s člankom 34. Direktive o interoperabilnosti željeznica. Agencija u skladu s člankom 26. stavkom 4. navedene Direktive također priprema nacrt obrasca izjave o sukladnosti s tim tipom.

Članak 19.

Dostupnost dokumenata i registara

1. Agencija zajamčuje javnu dostupnost sljedećih dokumenata i registara iz Direktive o interoperabilnosti željeznica i Direktive o sigurnosti željeznica:

(c) dozvola izdanih u skladu s Direktivom 95/18/EZ;

(g) poveznice do nacionalnih registara vozila;

(h) poveznice do registara infrastrukture;

2. Države članice i Komisija na temelju nacrta Agencije raspravljaju o praktičnim načinima posredovanja dokumenata iz stavka 1. i u vezi s njima postižu dogovor.

3. Pri posredovanju dokumenata iz stavka 1., odgovarajuća tijela mogu navesti koji se dokumenti iz sigurnosnih razloga ne smiju otkriti javnosti.

4. Nacionalna tijela koja su odgovorna za izdavanje dokumenata navedenih u stavku 1. točkama (c) i (d), izvješćuju Agenciju u roku od mjesec dana o svakoj pojedinačnoj odluci o izdavanju, produljenju, izmjenama te stavljanju izvan snage tih dokumenata.

5. Agencija u tu javnu bazu podataka može dodati svaki javni dokument ili poveznicu od važnosti za ciljeve ove Uredbe.

▼B

POGLAVLJE 4.

▼M1

POSEBNI ZADACI

▼B

Članak 20.

Studije

Kod izvršavanja zadaća koje su utvrđene ovom Uredbom, Agencija naručuje studije koje financira iz vlastitoga proračuna.

Članak 21.

Promicanje inovacija

Komisija može povjeriti Agenciji, u skladu s programom rada i proračunom Agencije, zadaću promicanja inovacija kojima je cilj unaprjeđivanje interoperabilnosti i sigurnosti željeznica, posebno korištenje novih informacijskih tehnologija i sustava slijeđenja i praćenja.

▼M1

Članak 21.a

ERTMS

1. Agencija u suradnji s Komisijom poduzima obavljanje zadataka iz stavaka 2. do 5., kako bi

2. Agencija uspostavlja postupak obrade zahtjeva za izmjene specifikacija ERTMS-a. S tom namjenom, Agencija uspostavlja i vodi registar zahtjeva za izmjene i planirane izmjene ERTMS specifikacija.

Agencija preporučuje donošenje nove verzije samo ako je prethodna verzija u dovoljnoj mjeri primijenjena. Razvoj novih verzija ne smije ugrožavati stupanj provedbe ERTMS-a, nepromjenjivost specifikacija potrebnih za optimalnu proizvodnju opreme ERTMS, prinosa od ulaganja željezničkih prijevoznika i učinkovitog planiranja primjene ERTMS.

3. Agencija podupire nastojanja Komisije u izradi EU razvojnog plana za ERTMS i usklađivanja primjene ERTMS-a na svim transeuropskim prometnim koridorima.

4. Agencija razvija strategiju upravljanja različitim verzijama ERTMS-a kako bi se zajamčila tehnička i operativna usklađenost između različito opremljenih mreža i vozila te kako bi se zajamčila inicijativa za brzu provedbu važeće verzije i eventualnih novijih verzija.

Agencija u skladu s člankom 6. stavkom 9. Direktive o interoperabilnosti željeznica osigurava da su kasnije verzije opreme ERTMS-a u skladu s postojećim verzijama, uključujući verziju koju je Komisija donijela 23. travnja 2008.

Agencija u vezi s opremom ERTMS-a, koja je stavljena u promet prije 23. travnja 2008. ili čije je ugradnja ili modernizacija na taj dan bila uznapredovala, priprema izvješća o ocjeni, u kojem navodi:

Komisija poduzima odgovarajuće mjere u roku od godinu dana nakon što je zaprimila izvješće Agencije o ocjeni.

5. Agencija osniva i vodi ad hoc radnu skupinu prijavljenih tijela kako bi provjerila izvode li prijavljena tijela u sklopu posebnih projekata ERTMS-a postupke EZ provjere na pravilan način. Agencija također surađuje s nacionalnim tijelima nadležnim za sigurnost, kako bi provjerila pravilno izdavanje odobrenja za uporabu. Ako Agencija smatra da postoji rizik od pomanjkanja tehničke i operativne usklađenosti među mrežama i vozilima koja su opremljena opremom koja podliježe tim postupcima, ona o tome odmah izvješćuje Komisiju koja poduzima odgovarajuće mjere.

6. U slučaju pojava tehničke neusklađenosti između mreža i vozila u okviru posebnih projekata ERTMS-a, prijavljena tijela i nacionalna tijela nadležna za sigurnost osiguravaju da Agencija primi sve relevantne informacije o primijenjenim postupcima EZ provjere i početka rada, kao i o operativnim uvjetima. Agencija prema potrebi preporučuje Komisiji odgovarajuće mjere.

7. Agencija ocjenjuje postupak potvrđivanja sukladnosti opreme ERTMS-a i do 1. siječnja 2011. Komisiji podnosi izvješće koje prema potrebi sadrži poboljšanja koja treba poduzeti.

8. Komisija na temelju izvješća iz stavka 7. ocjenjuje troškove i koristi uporabe jedne vrste laboratorijske opreme, jednog referentnog kolosijeka i/ili jednog tijela za ocjenu sukladnosti na razini Zajednice. To tijelo za ocjenu sukladnosti mora ispunjavati kriterije iz Priloga VIII. Direktivi o interoperabilnosti željeznica. Komisija može podnijeti izvješće i prema potrebi iznijeti zakonodavni prijedlog o poboljšanju sustava ocjenjivanja sukladnosti ERTMS opreme.

Članak 21.b

Pomoć Komisiji

1. Agencija u okviru ograničenja članka 30. stavka 2. točke (b) Komisiji na njezin zahtjev pomaže pri provedbi zakonodavstva Zajednice, koje za cilj ima povećanje stupnja interoperabilnosti željezničkih sustava i razvijanje zajedničkog pristupa sigurnosti europskog željezničkog sustava.

2. Ta je pomoć ograničena u pogledu vremena i područja primjene i ne dovodi u pitanje niti jedan drugi zadatak koji je ovom Uredbom dodijeljen Agenciji, te može uključivati:

(c) prikupljanje informacija na temelju suradnje nacionalnih tijela nadležnih za sigurnost i istražnih tijela osnovanih kako je predviđeno člankom 6. stavkom 5.

3. Izvršni direktor upravnom odboru najmanje jednom godišnje podnosi izvješće o provođenju ovog članka, uključujući njegov učinak na sredstva.

▼B

POGLAVLJE 5.

UNUTARNJA STRUKTURA I DJELOVANJE

Članak 22.

Pravni status

1. Agencija je tijelo Zajednice. Ima status pravne osobe.

2. Agencija ima u svakoj državi članici najširu moguću pravnu sposobnost dodijeljenu pravnim osobama u skladu s njihovim zakonodavstvom. Ona može posebno stjecati ili raspolagati s pokretnom i nepokretnom imovinom i može biti stranka u sudskim postupcima.

3. Agenciju zastupa njezin izvršni direktor.

Članak 23.

Privilegije i imuniteti

Protokol o povlasticama i imunitetima Europskih zajednica primjenjuje se na Agenciju i njezino osoblje.

Članak 24.

Osoblje

1. Pravilnik o osoblju za dužnosnike Europskih zajednica, Uvjeti zaposlenja ostalih službenika Europskih zajednica i propisi koje su zajednički donijele institucije Europskih zajednica radi primjene pravilnika o osoblju i uvjeta zaposlenja primjenjuju se na osoblje Agencije.

2. Ne dovodeći u pitanje članak 26., Agencija u odnosu na svoje osoblje izvršava ovlasti koje su dane tijelu za imenovanja i ugovornom tijelu na temelju gore navedenoga pravilnika o osoblju i uvjeta zaposlenja.

▼M1

3. Ne dovodeći u pitanje članak 26. stavak 1. osoblje Agencije sastoji se od:

Tijekom prvih 10 godina djelovanja Agencije, razdoblje od 5 godina koje je navedeno u prvoj alineji prvog podstavka moguće je produljiti na daljnje razdoblje do najviše 3 godine, kada je to potrebno kako bi se zajamčio kontinuitet usluga Agencije.

▼B

4. Stručnjaci koji sudjeluju u radnim skupinama koje je organizirala agencija ne pripadaju osoblju Agencije. Troškove njihovih putovanja i dnevnice pokriva Agencija na temelju propisa i stopa koje usvoji upravni odbor.

Članak 25.

Uspostavljanje i ovlasti upravnog odbora

1. Ovime se uspostavlja upravni odbor.

2. Upravni odbor:

(b) donosi, do 30. travnja svake godine, opće izvješće Agencije za prethodnu godinu i prosljeđuje ga državama članicama, Europskom parlamentu, Vijeću i Komisiji;

▼M1

(c) do 30. studenoga svake godine i uzimajući u obzir mišljenje Komisije, donosi radni program Agencije za sljedeću godinu, te ga šalje državama članicama, Europskom parlamentu, Vijeću i Komisiji. Taj program rada donosi se ne dovodeći u pitanje godišnji proračunski postupak Zajednice. Ako u roku od 15 dana od datuma donošenja radnog programa Komisija izrazi svoje neslaganje s programom, upravni odbor ga ponovno provjerava i donosi, prema potrebi izmijenjenog, u roku od dva mjeseca u drugom čitanju i to s dvotrećinskom većinom, uključujući predstavnike Komisije, ili jednoglasno s predstavnicima država članica;